**Anexa nr. 1**

**Date de identificare ale imobilului – construcție ce se dă în administrare**

**R.A.D.P.P. Argeș R.A.**

|  |  |  |  |  |  |
| --- | --- | --- | --- | --- | --- |
| **Nr. crt.** | **Denumirea bunului** | **Elemmente de identificare** | **Suprafaţa** | **Valoarea**  **(lei)** | **Destinaţia** |
| 1 | Imobil clădire C2 | **Pitești, b-dul Petrochimiștilor, nr. 18**  **CF 86158 Pitești** | Sc=122 mp  Sd=244 mp | 322.828,49 | Desfășurarea activității RADPP Argeș R.A |

**Anexa nr. 3**

***JUDEŢUL ARGEŞ RADPP ARGEȘ***

Nr…………/………….. Nr…………./……………

***CONTRACT DE ADMINISTRARE***

*I.* ***Părţile contractante***

1. **Judeţul Argeş** prin Consiliul Judeţean Argeş, cu sediul în Mun. Piteşti, Piaţa Vasile Milea nr. 1, Jud. Argeș, Cod unic de înregistrare 4229512, Telefon centrală: 0248/217800, Fax: 0248/220137, reprezentat prin dl. **Ion MÎNZÎNĂ, Președinte** al Consiliului Județean Argeș, în calitate de **proprietar,**

şi

2. **Regia de Administrare a Domeniului Public și Privat al Județului Argeș R.A**.**,** cu sediul în comuna Bradu, sat Geamăna, str. Principală, nr. 31, reprezentată prin dl. **Eduard Dumitru CIOCNITU, Director General,** în calitate de **administrator.**

În temeiul art. 108 lit. a), art. 173 alin. 1, lit. c), alin. 4 lit. a), art. 297 alin. 1 lit. a), art. 298, art. 299, art. 300 și art. 301 din Ordonanța de Urgență nr. 57 din 03 iulie 2019 privind Codul Administrativ cu modificările și completările ulterioare, al art. 866 - 870 din Legea nr. 287/2009 privind Codul Civil, republicată și actualizată, precum și al Hotărârii Consiliului Județean Argeș nr. **........................**, părțile au convenit la încheierea prezentului contract de administrare.

***II. Obiectul contractului:***

1. Prezentul contract are ca obiect constituirea dreptului de administrare în favoarea Regiei de Administrare a Domeniului Public și Privat al Județului Argeș R.A. asupra **Imobilului Clădire C2,** situat în **Pitești, b-dul Petrochimiștilor, nr. 18 – CF 81658 Pitești**, identificat conform Anexelor nr. 1 și nr. 2, părți integrante din Hotărârea Consiliului Județean Argeș nr. **..........................**, în scopul desfășurării în bune condiții a activității Regiei de Administrare a Domeniului Public și Privat al Județului Argeș R.A.

2. Bunul care face obiectul prezentului contract se transmite în administrare Regiei de Administrare a Domeniului Public și Privat al Județului Argeș R.A. pe bază de proces-verbal ce va constitui Anexă la prezentul contract.

***III. Durata contractului***

1.Prezentul contract de administrare se încheie pe perioadă nedeterminată.

***IV. Drepturile și obligațiile părților:***

**1. Proprietarul – Județul Argeș se obligă:**

1.1. Să garanteze administratorul - Regia de Administrare a Domeniului Public și Privat al Județului Argeș R.A., de evicțiune totală sau parțială din partea sa ori a terților, precum și de viciile ascunse ale bunului;

1.2. Să nu tulbure administratorul în exercitarea drepturilor prevăzute în prezentul contract;

1.3. Să notifice administratorul, cu cel putin 60 de zile, apariția oricăror împrejurări de natură să aducă atingere drepturilor acestuia.

**2. Administratorul Regia de Administrare a Domeniului Public și Privat al Județului Argeș R.A se obligă:**

2.1. Să folosească bunul dat în administrare conform destinaţiei lui şi numai pentru îndeplinirea atribuţiilor născute din prezentul contract;

2.2 Să asigure paza, protecţia şi conservarea bunului, ca un bun proprietar şi să suporte toate cheltuielile necesare bunei funcţionări a acestuia.

2.3 Să suporte toate cheltuielile necesare pentru aducerea bunului la starea corespunzătoare de folosinţă, în cazul degradării acestuia, ca urmare a utilizării necorespunzătoare sau a neasigurării pazei;

2.4. Să exploateze bunul dat în administrare ca un bun administrator, evitând distrugerea, degradarea sau deteriorarea lor;

2.5. Să restituie proprietarului bunul dat în administrare la încetarea contractului de administrare în starea în care a fost predat și, după caz, cu îmbunătățirile aduse acestuia, liber de orice sarcini.

**3. Drepturile proprietarului:**

3.1. Să urmărească îndeplinirea obligaţiilor asumate de către administrator prin prezentul contract;

3.2. Să inspecteze bunul administrat;

3.3. Să pretindă despăgubiri pentru pagubele suferite ca urmare a neîndeplinirii sau îndeplinirii necorespunzătoare a obligațiilor de către administrator, ori din culpa dovedită și exclusivă a acestuia;

3.4. Să primească la încetarea contractului bunul în starea în care a fost predat și după caz cu îmbunătățirile aduse acestuia.

**4. Drepturile administratorului:**

4.1. Să administreze bunul în condiţiile legii și în concordanță cu art. 2 din prezentul contract.

***V. Cesiunea contractului****:*

**1.** Cesiunea contractului este interzisă.

***VI. Încetarea contractului de administrare:***

*Prezentul contract de administrare încetează în următoarele situații:*

1. În cazul în care interesul local o impune, prin denunțarea unilaterală de către una dintre cele două părți contractante;

2. În cazul nerespectării obligațiilor contractuale de către administrator, proprietarul are dreptul să rezilieze contractul de plin drept, obligând administratorul la plata unei despăgubiri proporțional cu daunele suferite;

3. La dispariția, dintr-o cauză de forță majoră, a bunului dat în administrare sau în cazul imposibilității obiective a administratorului de a l exploata, prin renunțare la contract fără plata unei despăgubiri;

4. Prin revocarea dreptului de administrare;

5. Prin încetarea dreptului de proprietate publică a Județului Argeș asupra bunului ce face obiectul prezentului contract.

***VII. Răspunderea contractuală:***

1. Pentru nerespectarea totală sau parțială, ori pentru executarea defectuoasă a vreuneia dintre clauzele contractuale, partea vinovată se obligă să plătească daune-interese, calculate pe baza valorii pagubelor provocate sau să remedieze defecțiunile provocate din vina sa constatată și dovedită, pe cheltuiala proprie, in cel mai scurt timp posibil.

***VIII. Forța majoră****:*

1. Orice împrejurare independentă de voința părților, intervenită după data semnării contractului care împiedică executarea acestuia, este considerată forță majoră și exonerează de răspundere partea care o invocă. Sunt considerate ca forță majoră, în sensul acestei clauze, împrejurări ca : război, cutremur, marile inundații, embargo.

2. Partea care invocă forța majoră trebuie să anunțe cealaltă parte în termen de 5 zile calendaristice, de la data apariției respectivului caz de forță majoră și să prezinte un act confirmativ, eliberat de autoritatea competentă din propriul județ, prin care să certifice realitatea

și exactitatea faptelor și a imprejurărilor care au condus la invocarea forței majore și, de asemenea, de încetarea acestei situații.

*IX****. Modificarea Contractului:***

1. Prezentul contract se poate modifica prin negociere si acord bilateral, la inițiativa oricarei părți contractante, sub rezerva notificării scrise a intenției de modificare și a propunerilor de modificare cu cel puțin 60 zile înaintea datei de la care se dorește modificarea.

2. Modificarea se va face prin încheierea unui act adițional semnat de către ambele părți.

3. Modificarea se supune legilor care au fost în vigoare la momentul încheierii prezentului contract.

4. Dacă o clauză a acestui contract ar fi declarată nulă, celelalte prevederi ale contractului nu vor fi afectate de această nulitate. Părțile convin ca orice clauză declarată nulă să fie înlocuită cu o altă clauză care să fie în concordanță cu legile în vigoare.

*X.* ***Notificări***

1. Este interzisă subînchirierea în tot sau în parte a bunului care face obiectul prezentului contract de administrare, unei terţe părţi.

2. În accepţiunea părţilor contractante orice notificare adresată de una dintre acestea celeilalte, este valabil îndeplinită dacă va fi transmisă la adresa/sediul prevăzut în prezentul contract de administrare.

3. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor.

4. Dacă notificarea se trimite prin fax, ea se consideră primită în prima zi lucrătoare după cea în care a fost expediată.

5. Notificările verbale nu se iau în considerare.

***XI. Litigii:***

1. Litigiile de orice fel ce decurg din executarea prezentului contract se vor soluționa pe cale amiabilă.

2. În situația în care părțile nu se pot înțelege, litigiile se vor soluționa de către instanțele judecătorești competente.

***XII. Dispozitii finale:***

Pe toată durata administrării, cele două părți se vor supune actelor normative în vigoare.

Modificarea și completarea contractului de administrare se poate face ori de câte ori va fi nevoie, prin acte adiționale, cu acordul părților în funcție de necesitate și de noile reglementări în domeniu, prin raportare la clauzele capitolului *“IX. Modificarea contractului ‘’.*

*Prezentul contract s-a încheiat în 2 (două) exemplare, câte un exemplar pentru fiecare parte.*

**PROPRIETAR, ADMINISTRATOR,**

***JUDEȚUL ARGEȘ* *REGIA DE ADMINISTRARE A DOMENIULUI PUBLIC ȘI PRIVAT AL***

***JUDEȚULUI ARGEȘ***

**PREȘEDINTE, DIRECTOR GENERAL,**

**ION MÎNZÎNĂ** **DUMITRU EDUARD CIOCNITU**

*Avizat de legalitate*

**SECRETARUL GENERAL AL JUDEȚULUI ARGEȘ,**

**IONEL VOICA**

**DIRECTOR EXECUTIV,**

**CARMEN MOCANU**

**DIRECTOR EXECUTIV,**

**ALISA CIOBANU**

**DIRECTOR EXECUTIV,**

**ALIN STOICEA**

*Consilier juridic,*

*Robert Ciortan*

**Anexa nr. 4**

**Judeţul Argeș D.G.A.S.P.C. Argeș**

**Nr. ....................... Nr. .......................**

**ACT ADIȚIONAL Nr. 1**

**la Contractul de administrare nr. 23587/08.12.2021/42595/10.12.2021**

**Părţile protocolului**

**Judeţul Argeş**, cu sediul în Piteşti, Piaţa Vasile Milea nr.1, tel. 0248/217800, CUI 4229512, reprezentat de **dl. Ion Mînzînă** – Preşedinte, în calitate de proprietar

**şi**

**Direcția Generală de Asistență Socială și Protecția Copilului Argeș –** cu sediul în Mun. Pitești, Calea Drăgășani, nr. 8, jud. Argeș, reprezentată de d-na **Tatiana Eftime** – Director General, în calitate de titular al dreptului de administrare

În temeiul art. 108 lit. a), art. 173 alin. 1, lit. c), alin. 4 lit. a), art. 297 alin. 1 lit. a), art. 298 și art. 299 din Ordonanța de Urgență nr. 57 din 03 iulie 2019 privind Codul Administrativ cu modificările și completările ulterioare, al art. 866 - 870 din Legea nr. 287/2009 privind Codul Civil, republicată, modificată și completată **și al Hotărârii Consiliului Județean Argeș nr. ........................**, părțile au convenit la modificarea/completarea obiectului Contractului de administrare nr. 23587/08.12.2021/42595/10.12.2021, astfel:

**II. Obiectul contractului**

1.2 Se revocă dreptul de administrare atribuit Direcției Generale de Asistență Socială și Protecția Copilului Argeș asupra **Imobilului Clădire C2**, în suprafață construită de 122 mp și suprafață desfășurată de 244 mp, situat în **Pitești, b-dul Petrochimiștilor, nr. 18 (poziția nr. 2 din Anexa nr. 1 la HCJ Argeș nr. 296/23.11.2021)**, valoarea de inventar a acestui imobil fiind de 322.828,49 lei.

**Celelalte clauze ramân neschimbate**.

Modificările cuprinse în prezentul **Act Adiţional** s-au realizat cu acordul părţilor, intrând în vigoare la data semnării lui.

Prezentul act adițional a fost încheiat în 2 exemplare, câte unul pentru fiecare parte.

**Judeţul Argeş D.G.A.S.P.C. Argeș**

**Preşedinte Director General**

**Ion MÎNZÎNĂ Tatiana EFTIME**

**Secretar General al Județului**

**Ionel VOICA**

**Director Executiv**

**Carmen Eugenia MOCANU**

**Director Executiv**

**Alin STOICEA**

**Director Executiv**

**Alisa CIOBANU**

Consilier juridic,

Robert Ciortan